**Предварителна оценка на въздействието на проект на Правилник за устройството и дейността на ОП „Паркиране и репатриране“**

|  |  |
| --- | --- |
| Елементи на оценката | Аргументация |
| Основания за иницииране на промени | Чрез приемането на Правилник за устройството и дейността на ОП „Паркиране и репатриране“ се цели текстовете на Правилника за устройството и дейността на ОП „Паркиране и репатриране“ да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство; да се допълни предмета на дейност, съответно чл.6 от Правилника, чрез включване на възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи; приемане на Приложение №1 – „Организационна структура на предприятието“ и актуализирано Приложение №2 „Опис на предоставеното за управление имущество към 31.12.2020г.“, в съответствие със записаните в счетоводните регистри. |
| Заинтересовани групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Паркиране и репатриране“ са: ОП „Паркиране и репатриране“, на което е възложена организацията и контрола на дейността по паркиране на МПС в „Синя зона“; граждани на град Пловдив, притежаващи пътни превозни средства и ползващи услугата платено паркиране на паркингите, гаражите и зоните за платено паркиране; гости на град Пловдив, които посещават града с пътни превозни средства и ползват услуга платено паркиране; |
| Анализ на разходи и ползи | За приемането на новия Правилник за устройството и дейността на ОП „Паркиране и репатриране“ не е необходимо разходването на допълнителни бюджетни средства. |
| Административна тежест и структурни промени | Не са необходими други административни промени към настоящия момент |
| Въздействие върху нормативната уредба | Посредством приемането на новия Правилник за устройството и дейността на ОП „Паркиране и репатриране“ ще се отмени Правилника за устройството и дейността на „Паркиране и репатриране“, приет с Решение №17, взето с Протокол №1 от 19.01.2012г., последно изменен с Решение №108, взето с Протокол №6 от 28.03.2019г. |